ইমরান হোসাইন, বরগুনা জেলা প্রতিনিধি: একাদশ জাতীয় সংসদ নির্বাচনকে সামনে রেখে পাথরঘাটা-বামনা-বেতাগীতে সক্রিয় হয়ে উঠেছেন প্রধান দুই রাজনৈতিক দলের নেতা-কর্মীরা। মনোনয়ন পেতে দৌড়ঝাঁপ শুরু করেছেন তারা। (১১০) বরগুনা-২ (পাথরঘাটা-বামনা-বেতাগী) আসন ছিল একসময় বিএনপির ঘাঁটি হিসেবে পরিচিত। ২০০৮ সালের নির্বাচনে এটি দখলে নেয় আওয়ামী লীগ। এখন পুনরায় দখলে নেওয়ার চেষ্টা করছে বিএনপি। সারাদেশে যে উন্নয়ন হয়েছে বরগুনা-২ পাথরঘাটা-বামনা-বেতাগী সে উন্নয়ন থেকে পিছিয়ে নেই। এ আসনেও ব্যাপক উন্নয়ন করেছে আওয়ামী লীগ সরকার। তাই দল যাকে মনোনয়ন দেবে সে বিজয়ী হয়ে নেত্রীকে আসনটি উপহার দিতে পারবে বলে মনে করে অধিকাংশ আওয়ামী লীগ নেতা-কর্মী।